b'\n_START_ARTICLE_\nPeugeot\n_START_SECTION_\nHist\xc3\xb2ria\n_START_PARAGRAPH_\nL\'origen de la fam\xc3\xadlia Peugeot es remunta al segle XIX, quan Jean-Jacques Peugeot s\'instal\xc2\xb7la a prop de Doubs on comen\xc3\xa7a a fabricar molinets de caf\xc3\xa8. Aquest primer mitj\xc3\xa0 de producci\xc3\xb3 porta com a conseq\xc3\xbc\xc3\xa8ncia, despr\xc3\xa9s de la seva defunci\xc3\xb3, la construcci\xc3\xb3 d\'un empla\xc3\xa7ament per a la construcci\xc3\xb3 de molinets a Sous-Cratet. Els seus dos fills, Jean-Pierre Peugeot i Jean-Georges Peugeot, crearan posteriorment un imperi productiu. El m\xc3\xa9s petit dels dos, Jean-Pierre, es va llan\xc3\xa7ar posteriorment al sector del t\xc3\xa8xtil a H\xc3\xa9rimoncourt. Aquest tindr\xc3\xa0 dos fills, Jean-Pierre Peugeot junior i Jean-Fr\xc3\xa9d\xc3\xa9ric Peugeot, que transformaran el molinet de Sous-Cratet en una fundaci\xc3\xb3._NEWLINE_En 1832, Jean-Pierre Peugeot funda la societat "Peugeot Fr\xc3\xa8res a\xc3\xaen\xc3\xa9s" per a l\'explotaci\xc3\xb3 de la fundaci\xc3\xb3 a Sous-Cratet. Els resultats s\xc3\xb3n bons i el 1833, es construeix una segona f\xc3\xa0brica a Terre-Blanche. El 1852, Jean-Pierre j\xc3\xbanior va morir deixant dos fills, en Jules i l\'\xc3\x89mile -qui explotaran nous sectors del comer\xc3\xa7 de l\'\xc3\xa8poca._NEWLINE_El 1885, Armand Peugeot es va interessar per un nou invent, la bicicleta (que segueix avui dia sota el nom de Peugeot Cycles). S\'ha d\'aclarir que la fam\xc3\xadlia Peugeot va destacar tamb\xc3\xa9 (i encara ho fa) en la fabricaci\xc3\xb3 artesana de pebreres i salers de taula -finament decorats pel lle\xc3\xb3 de la marca. Tamb\xc3\xa9 van fabricar eines d\'alta qualitat. Finalment \xc3\xa9s el 1889 quan l\'Armand es va llen\xc3\xa7ar a l\'aventura de l\'autom\xc3\xb2bil, pressentint l\'\xc3\xa8xit que esdevindr\xc3\xa0 aquest nou mitj\xc3\xa0 de transport. Sense saber-ho l\'Armand va crear la que \xc3\xa9s avui dia la segona marca d\'autom\xc3\xb2bils amb m\xc3\xa9s tradici\xc3\xb3 del m\xc3\xb3n: Peugeot.'